สวัสดีค่ะ มีไข้ต่ำๆ ทุกวันตอนเย็นมาประมาณ 1 อาทิตย์จึงได้ google หา พบบทความเกี่ยวกับการเป็นวัณโรคกระดูกว่ามีอาการไข้ต่ำๆ ตอนเย็นและมีอาการปวดหลังร่วม (อาการปวดหลังเป็นมานานแล้ว ปวดเรื้อรังมามากกว่า 1 ปี)ล่าสุดไปแสกนกระดูก (เนื่องจากมีความเสี่ยงมะเร็งเต้านม) พบว่ากระดูกปกติดีแบบนี้แสดงว่าไม่มีความเสี่ยงเป็นวัณโรคกระดูกใช่มั้ยคะปล.ตรวจเต้านมแล้วสุดท้ายพบว่าไม่ได้เป็นมะเร็งแต่เต้านมเกิดการอักเสบและเป็นหนองแพทย์จ่ายยาฆ่าเชื้อให้ 2 อาทิตย์ ปัจจุบันยังกินยาไม่หมดการมีไข้ต่ำๆ จะเกี่ยวกับเรื่องนี้มากกว่ารึเปล่าคะ(อายุ 33 โรคประจำตัวมีเบาหวาน ไขมัน และซึมเศร้า ทั้ง 3 กำลังรักษาด้วยการกินยาค่ะ)
สวัสดีค่ะ อาการมีไข้ต่ำๆตอนเย็นติดต่อกันมา 1 สัปดาห์นั้น อาจจะยังไม่เข้าข่ายกลุุ่มไข้เรื้อรังที่จะทำให้นึกถึงกลุ่มการติดเชื้อเรื้อรังเช่นวัณโรค หรือกลุ่มมะเร็ง กลุ่มโรคแพ้ภูมิตนเองถ้าเพิ่งเป็นไข้มา 1 สัปดาห์ มีอาการปวดหลังร่วมด้วย อาจจะนึกถึงกลุ่มการติดเชื้อของผิวหนัง ชั้นใต้ผิวหนัง หรือตรงบริเวณกระดูกสันหลังเช่นมีฝีได้มากกว่า แต่มักจะเป็นไข้สูงเป็นตลอดเวลาได้มากกว่าเป็นไข้เป็นๆหายๆอาการของวัณโรคกระดูกที่พบได้เช่นปวดและกดเจ็บบริเวณที่เป็น มีอ่อนแรงหรือชาได้หากมีการทำลายเส้นประสาทบริเวณดังกล่าว อาการโดยรวมอาจจะมีอ่อนเพลีย เบื่ออาหาร น้ำหนักลดลง อาจมีไข้ต่ำๆ โดยเฉพาะตอนบ่ายได้จากที่กล่าวมาควรได้รับการตรวจร่างกาย ตรวจทางห้องปฏิบัติการ หรือตรวจเอ็กซเรย์เพิ่มเติมให้ได้การวินิจฉัยที่แน่ชัดด้วย แนะนำการรักษาตามคำแนะนำของแพทย์ กินยาให้ครบ และกลับไปติดตามอาการ ถ้ายังมีไข้เรื้อรัง ไม่ดีขึ้น น่าจะมีการหาสาเหตุอื่นๆเพิ่มเติมดังกล่าวไปต่อไป